אלכסנדר איוואנצ'נקוב

אלכסנדר סרגייביץ' איוואנצ'נקוב (ברוסית: Александр Сергеевич Иванченков; ) הוא קוסמונאוט סובייטי שטס לחלל בשתי משימות כחבר משלחת לתחנת החלל סאליוט 6.

ביוגרפיה 
אלכסנדר איוואנצ'נקוב נולד בעיירה איוואנטייבקה במחוז מוסקבה למשפחת פקיד ממוצא רוסי. בשנת 1942 נהרג אביו במלחמת העולם השנייה. אמו נפטרה בשנת 1947, והוא גדל בבית אחות של אביו. 

בשנת 1958 הוא סיים בהצטיינות בית הספר, והתקבל ללימודים במכון למהנדסי תעופה במוסקבה. לאחר סיום לימודי הנדסה נקלט במחלקת תכנון מס' 1. איוואנצ'נקוב היה שותף לתכנון מספר חלליות.

בשנת 1973 נכלל ביחידת הקוסמונאוטים. במהלך המחצית השנייה של שנות ה-70 של המאה ה-20 הוא היה חבר של צוותי משנה של מספר משימות חלל.

בשנת 1978 הוא  ביצע טיסה בחללית סויוז 29 לצד ולדימיר קובליונוק. במהלך טיסה זו שנמשכה 145 ימים הוא ביצע גם פעילות חוץ-רכבית. 

בשנת 1982 נערכה הטיסה השנייה בחללית סויוז T-6. לאחר טיסה זו הוא כתב ספר על הכנות לטיסה ומהלכה.

במקביל לחברותו בצוות קוסמונאוטים הוא המשיך בעבודתו על תכנון חלליות.

קישורים חיצוניים

 תקציר נתונים באתר ספייספאקטס
 נתונים מאנציקלפדיית החלל

קוסמונאוטים סובייטים
מעוטרי גיבור ברית המועצות
מקבלי עיטור לנין
מפקדים בלגיון הכבוד
מקבלי עיטור קרל מרקס
גיבורי גרמניה המזרחית
רוסים שנולדו ב-1940